

Keski-Lahden asukasyhdistys ry 25.02.2025

TOIMINTAKERTOMUS VUODELTA 2024

JÄRJESTÖTOIMINTA

Vuoden 2024 sääntömääräinen vuosikokous pidettiin keskiviikkona 16.04.2024.

Toimintavuonna 2024 yhdistyksen hallitus on kokoontunut 7 kertaa. Kokouspaikkana on toiminut pääsääntöisesti Lahden Trion Palvelutorin tilat.

JÄSENISTÖ

Hallitus

Vuonna 2024 hallituksen puheenjohtajana on toiminut Ulla Tuominen.

Muut hallituksen jäsenet: Marko Lindqvist (taloudenhoitaja), Jaana Leppäkorpi, Riitta Parviainen, Tytti Rahkonen, Marika Uhrman ja Anne Utter (sihteeri).

Toiminnantarkastaja Anita Kokkonen.

Jäsenmaksun maksaneita virallisia jäseniä oli vuoden 2024 loppuun mennessä 33 henkilöä.

Jäsenmaksun suuruus oli 10 €.

TIEDOTTAMINEN

Yhdistyksen jäsentiedotteita lähetettiin 2 kertaa.

Hallituksen sisäinen tiedottaminen tapahtui WhatsApp- pikaviestimellä sekä sähköpostitse keskilahdenasukasyhdistys@gmail.com kautta.

Yhdistyksellä on omat kotisivut: <https://keskilahdenasukasyhdistys.yhdistysavain.fi/>

Keski-Lahden asukasyhdistys ry:n epävirallisella Facebook- ryhmällä on 260 seuraajaa.

Viestintäsuunnitelmaa tulevalle vuodelle (2025) on työstetty työryhmässä vuoden 2024 aikana.

TALOUS

Yhdistyksen ylijäämät31.12.2024 oli 1094 € (tilinpäätös, liite 1).

Jäsenmaksutuotot: 330 €

Avustukset: Lahden kaupunki 500,00 €. Kohteena vierailu Eduskuntaan (siirtyi vuoden 2025 keväälle).

TOIMINTA, TAPAHTUMAT JA MUUT TILAISUUDET

Yhdistyksen puheenjohtaja Ulla Tuominen, jäsenet Jaana Leppäkorpi ja Marko Lindqvist jatkoivat jäseninä Lahden kaupungin Keskustan Kumppanuspöydässä.

Puheenjohtaja Ulla Tuominen jatkoi Keskustavisio 2040 ohjausryhmässä, työn tuloksista annettiin lausunto (liite 1) ja tuloksia esiteltiin kesäkuussa -24 ja sen jälkeen toiminta jatkuu osallistumisella sidosryhmään.

Olemme osallistuneet Kumppanuuspöytien järjestämiin yhdistysiltoihin, Monttu auki, Kerro pois ja Erätauko tapahtumiin, Illallinen taivaan alla (kuva 3) sekä Lahden 119-vuotis syntymäpäivätapahtumaan Lahden torilla. Sekä Lahti City Association ry:n ”aamukahvi”-tilaisuuksiin ja ”Yhen illan juttu” tapahtumaan.

Suurin yksittäinen tapahtuma oli syyskuussa järjestetty kaksipäiväinen ”Hyvin sanottu – Bra sagt” tilaisuus. Tilaisuus on Ylen ja Erätaukosäätiön luotsaama viisivuotinen hanke, jolla pyritään vahvistamaan suomalaisten keskustelukulttuurin parhaita puolia ja luomaan turvallisia keskustelympäristöjä. Tapahtumaan yhdistyksestä osallistui Jaana Leppäkorpi, Marko Lindqvist, Ulla Tuominen ja Anne Utter. Tapahtuma sisälsi useita yleisiä teemakeskusteluja sekä suljettuja luottamuksellisia keskusteluja.

Jatkoimme ”Seniori parkourtapahtumia” (kolme tapahtumaa, kuva 1)

Vuonna 2024 kiinnostuksen kohteena on ollut Lahden kaupungin järjestämät Kaavaillat, joihin on osallistunut useita yhdistyksen jäseniä. Keskustaa koskevat uudet kaavat sekä tulevat kaavamuutokset sekä mahdolliset uudet liikennejärjestelyt puhuttavat ja koskevat useita keskustan asukkaista.

Osallistuimme myös valtakunnalliseen Ylen luotsaamaan siivoustapahtumaan (kuva 2).

Kesäkuussa yhdistys tarjosi jäsenilleen mahdollisuuden osallistua, alennettuun hintaan (10 €), Ainopuiston kesäteatterin näytelmään ”Reunanpalstan iloiset naiset”. Osallistujia oli 12.

Lausunnot:

Kesäkuussa yhdistyksen jäsenillä oli mahdollisuus antaa (internetin kautta) lausuntonsa Lahden keskustan liikenteestä (ei yhteistä lausuntoa).

Wepropol-kyselyllä kartoitettiin kaupungin talouden tasapainottamisisesta – sovittiin, että jokainen vastaa tahollaan ko. kyselyyn.

Lisäksi annoimme kaupungille, pyydetyn lausunnon, koskien kokeilua Aleksin ja Siltapolun välisen suojatien liikennevalo-ohjauksen tarpeellisuudesta. Lausunnossa totesimme valo-ohjauksen tarpeettomaksi (liite 2)

Hallituksen jouluateria oli Lahden Seurahuoneella.

Lahdessa 26.02.2025

ULLA TUOMINEN

Ulla Tuominen (puheenjohtaja) Anne Utter (sihteeri)

Marko Lindqvist (taloudenhoitaja) Jaana Leppäkorpi

Riitta Parviainen Tytti Rahkonen

Marika Uhrman